《湖上》
宋代·高鹏飞

好景难逢奈老何，十年此地绝经过。山如得意晚犹碧，雨亦知愁秋更多。

造化从渠旋磨蚁，功名笑汝扑灯蛾。湖边直欲呼船去，更共渔人挂绿蓑。

作者简介：高鹏飞，字南仲，馀姚（今属浙江）人。翥侄。生平仕履不详。曾与孙应时唱和（《次孙烛湖秋夜有感》），可知亦为孝宗时人。有《林湖遗稿》，已佚。仅高翥《信天巢遗稿》（亦名《菊涧集》）附录存诗十九首。文渊阁《四库全书》本《两宋名贤小集》卷三五一存诗同，文字多挖改错误。